da nl sv da da sv sv da da en da da da da da tr da da da da nb da da da nl da da da nl ms da sv da war en da da da da br sv da da da da da da da da da da da da da da sv da da da da da da da da da da da da da sv da da da da da da zh br nl da da da da da da da da da da da da da da da da da da da da da da da da da da da da da da da da da da da da da sv da da da da da de es da nl da es en da en da de la da en en da en sv da da da da en da en en da ca da da en da pt da es da da
Antimobbestrategi – Niels Steensen Grundskole og Gymnasium
Sådan arbejder vi på NSG
Samværsregler for grundskolen på NSG
Grundskolen: Faglige mål for fagene og for religion
Målet for mobbepolitikken er at Niels Steensens Gymnasiums Grundskole er en mobbefri skole, hvor eleverne behandler hinanden med respekt, ud fra jesuitternes spiritualitet og motto: Men and Women for others
Hvad er mobning – inkl. digitalmobning
Mobning er et forsøg på at skade en anden person og udelukke denne person fra fællesskabet. For eksempel en bestemt elev i klassen.
Når man mobber, bruger man sin magt i gruppen på en meget negativ måde: Man gør sig til herre og dommer over en anden person, som man forsøger at skade.
Det er mobning, når andre ikke respekterer en bestemt person og dennes grænser for, hvad der er acceptabelt. Det er mobning, når man ser ned på en anden person og bevidst nedgør den anden, for eksempel ved:
at latterliggøre, blandt andet at bruge nedladende øgenavne
at udstille en anden negativt, for eksempel at tale eller skrive grimme og lede ting om den anden
flere gange at udelukke den anden fra at være med til aktiviteter
at tage eller ødelægge den andens ting
at slå eller få den anden til at gøre ting, som han/hun ikke vil
Handlingsplan – procedure i forbindelse med mistanke om mobning
Hvad gør vi på NSG, hvis mobning forekommer?
Rækkefølgen i handleplanen er afhængig af den enkelte situation.
Den person, der får kendskab til mobning af et barn henvender sig til klasselæreren eller ledelsen (og ledelsen informerer klasselæreren)
Forældrene og klasselæreren samtaler først om problemets omfang og eventuelle tiltag.
Klasselæreren informerer ledelsen og klassens team.
Klasselæreren taler med den mobbede, evt. efter følgende beskrivelse:
At være øre: Spørger konkret ind til oplevelserne, så barnet får læsset af.
At løfte skyld: Udviser forståelse og løfter skylden væk fra barnets skuldre ved at pointere, at mobningen skyldes dårlige måder at være sammen på i klassen.
Klasselæreren fortæller, hvad han/hun har tænkt sig at gøre. Vurderer evt. om der er brug for en ”tænkepause”, sparring, rådgivning andre steder fra.
Hvad kan barnet gøre? Hjælper barnet frem til en eller to håndterbare beslutninger – f.eks. ved at fortælle forældre om situationen.
Ledelsen taler med mobberne, hvor skolens holdning til mobning bliver tydeliggjort – skolens studie- og ordensregel inddrages. NB! Det er handlingerne, der er problematiske og ikke personerne. Mobberne orienteres om, hvad de konkret skal ophøre med at gøre. Personen som mobber vil normalt få en skriftlig advarsel. Samtalen følges op mindst en gang om ugen, indtil problemerne er løst, hvor NSGs værditræ bruges i samtalen.
De berørte forældre kontaktes af ledelsen eller klasselæreren med henblik på sammen at finde løsninger.
Det afdækkes om forældrene er i dialog med andre forældre. Er der et ”Hjem-hjem-samarbejde”?
I klassen & i teamet
Klasselæreren eller andre lærere taler med ”tilskuerne”, der opfordres til at handle aktivt til fordel for den mobbede – her inddrages NSGs værditræ.
Hvis det vurderes, at det er nødvendigt, afholdes der klassemøder, hvor problemet afdækkes, og der formuleres aftaler om, hvordan mobningen bliver stoppet.
Løbende opfølgning af problematikken og tiltagene ved at tale med den mobbede og dennes forældre.
Retræterne på alle årgange tager udgangspunkt i jesuitternes spiritualitet, hvor eleverne arbejder med fællesskabende øvelser
Ledelsen, Niels Steensens Gymnasium 2020
Formålet med skolens antimobbestrategi er at Niels Steensens Gymnasium er en mobbefri skole, hvor eleverne behandler hinanden med ligeværdighed, gensidig ansvarlighed og tolerance udtrykt i ord og handling jf. skolens studie- og ordensregler.
Mobning er systematisk forfølgelse eller udelukkelse af en enkelt person i en sammenhæng, hvor personen er nødt til at være, fx på en skole eller i en klasse. En person er mobbet, når personen gentagne gange og over en vis tid bliver udsat for negative handlinger fra en eller flere personer.
Ved mobning er der altså tale om, at en person generes flere gange, og mobningen kan enten være direkte i form af fysiske handlinger (fx fysisk kontakt, mimik eller verbal nedværdigelse) eller indirekte (fx sladder eller isolation).
Mobning kan foregå, når to personer fysisk er sammen, eller når de er adskilt – fx ved mobning over sociale medier. Digital mobning kan være sværere at opdage, da den er mere anonym, og rollerne kan være mere uklare. Eksempler på digital mobning er:
At lægge eller dele krænkende eller diskriminerende tekst eller billeder på sociale medier.
At udelukke bestemte personer fra sociale fora på f.eks. FB – pige- og drengegruppe etc.
Mobning handler om mere end blot et offer og en mobber. Det handler også om tilskuere og medløbere, som mere eller mindre bevidst accepterer udstødelsen eller nedværdigelsen af et eller flere af gruppens medlemmer.
De væsentligste tiltag i forhold til at undgå mobning er:
At alle elever i introperioden orienteres om skolens studie- og ordensregler og skolens antimobbestrategi.
At alle elever i deres gang på skolen oplever, at alle aktiviteter på skolen afvikles i en atmosfære med ligeværdighed, gensidig ansvarlighed og tolerance udtrykt i ord og handling
Indsatsen er primært centreret om klasseteamets arbejde med læringsmiljøet i de enkelte klasser, hvor der er
Opmærksomhed om klassens og enkeltelevers trivsel.
Opmærksomhed på sproget i klassen.
Efter behov aftales fælles spilleregler for holdet.
Ved skolestart drøftes, hvad god klasserumskultur er, og hvordan man sikrer trivsel og undgår konflikter og mobning.
Sættes tid af til klassesamtaler med hele klassen og til individuelle elevsamtaler om trivsel.
Arbejdes med digital dannelse og bevidsthed om digitale spor.
Arbejdet understøttes af de årlige elevtrivselsmålinger med data på klasseniveau.
At elever oplever, at skolen griber ind, såfremt nogle elever ikke bliver behandlet respektfuldt.
Handlingsplan – procedure i forbindelse med mistanke om mobning
At mobbe er at overtræde skolens studie- og ordensregler, og derfor vil deltagelse i mobning af en hver art kunne medføre bortvisning fra skolen.
Når en medarbejder er vidne til eller får en henvendelse om en mulig mobning, skal medarbejderen straks kontakte rektor, som herefter har ansvaret for, at der udarbejdes en handlingsplan hurtigst muligt og max indenfor 10 arbejdsdage.
Midlertidige foranstaltninger igangsættes. Det kan f.eks. være:
Indkaldelse af de involverede parter til en opklarende samtale for at sikre, at sagen belyses grundigt.
Midlertidig bortvisning af mobberen.
Afklaring af, hvad den mobbede ønsker, der skal ske. Hvis personen vil hjem, sikres det, at der er nogen derhjemme, der kan tage imod personen.
Kontakt til den mobbedes forældre/støttepersoner.
Orientering af klassens lærere om situationen.
Ledelsen vil i løbet af max 10 dage i afklare situationen og udrede hændelsesforløbet ved at tale med de involverede parter og med klassens lærere.
Hvis det vurderes, at der er tale om mobning, vil ledelsen udarbejde en konkret handlingsplan. Elementer i en sådan handlingsplan kan f.eks. være:
Møde med klassens lærere/teamlærerne.
Møde med mobbeofferet og støttepersoner, f.eks. forældre, mentor, psykolog eller lignende
Orientering af klassen om situationen.
Snak i klassen om, hvordan lignende episoder kan forhindres, f.eks. hvorfor ingen reagerede tidligere og om relationerne i klassen.
Samtale mellem leder, mobber og mobbeoffer, evt. konfliktmægling.
Samtaler med en psykolog eller en mentor
Handlingsplanen skal indeholde en skitseret tidsplan, herunder hvornår der evalueres på offerets situation samt på forandringer af klassekulturen.
Ledelsen, Niels Steensens Gymnasium 2020
Er du klar til fællesskab, faglighed og refleksion?
Bliv elev på NIELS STEENSEN Grundskole og Gymnasium
Sankt Kjelds Gade 3
Tel. (+45) 39 16 23 40
→ Benyt sikker mail ved personfølsomme oplysninger
→ Søg om optagelse på NSG
→ Månedsplan på Lectio
→ Cookie- og privatlivspolitik
© Niels Steensen Grundskole og Gymnasium 2022
ACCEPTERER DU VORES BRUG AF COOKIES PÅ NSG.DK?
Vi bruger cookies til at tilpasse indhold og annoncer, til integration med sociale medier og til analyse af trafik. Vi deler oplysninger om din brug af nsg.dk med vores partnere, som kan kan kombinere disse data med andre oplysninger, som de har indsamlet fra din brug af deres tjenester.
Afvis alle Accepter alle
Angiv herunder hvilke cookies du giver samtykke til at nsg.dk anvender.
Vi anvender skrifttyper fra Google Fonts, hvilket medfører tredjepartscookies fra Google. Når du tilgår en side, indlæses de pågældende fonte I den browsers hukommelse, så teksten kan vises korrekt. Til dette formål etableres en direkte forbindelse til Googles servere. Google får på den måde oplyst din IP adresse. Yderligere information kan findes i Googles egen privatlivspolitik: https://www.google.com/policies/privacy/.
Vi bruger Google Analytics og Facebook Pixel til at indsamle data om hvordan du bruger nsg.dk. Data delene med Google og Facebook med henblik på at analysere den trafik vi har og for at kunne målrette ekstern annoncering bedre. Vi deler data med vores partnere, som kan kan kombinere disse data med andre oplysninger, som de har indsamlet fra din brug af deres tjenester.
Vi bruger tjenesten issuu.com til visning af PDF filer i et format hvor der kan bladres i filerne direkte på nsg.dk. Når en fil vises sætter issuu.com en cookie i din browser som forbedrer funktionaliteten og som deler din IP adresse og data om din adfærd med issuu.com.
Vi bruger youtube.com til indlejring af video. Dette medfører og registrering af trafik via tredjepartscookies fra youtube.com jf. deres privatlivspolitik https://www.youtube.com/howyoutubeworks/user-settings/privacy/